लाहौर। सोशल मीडिया की दिग्गज कंपनी फेसबुक ने मुंबई हमले का मास्टरमाइंड हाफिज सईद को बड़ा झटका दिया है। दरअसल फेसबुक ने पाकिस्तान में आम चुनाव से पहले हाफिज सईद की पार्टी इस्लामी मिल्ली मुस्लिम लीग के कई अकाउंटों और पेजों को बंद कर दिया है। पाकिस्तानी अखबार ‘एक्सप्रेस ट्रिब्यून’ की एक खबर के मुताबिक हाल ही में फेसबुक के अधिकारियों ने पाकिस्तान चुनाव आयोग से संपर्क किया था। फेसबुक के अधिकारियों ने 25 जुलाई को आम चुनाव से पहले विभिन्न राजनीतिक पार्टियों के फर्जी पेजों की पहचान करने और हटाने में स्थानीय अधिकारियों की मदद करने के आग्रह किया था।